Doložka finančných, ekonomických, environmentálnych vplyvov, 
vplyvov na zamestnanosť a podnikateľské prostredie

1. Odhad vplyvov na verejné financie

Návrh zákona nemá zvýšený vplyv na štátny rozpočet, na rozpočty obcí a vyšších územných celkov. Kvantifikácia výšky a spôsobu finančného zabezpečenia činnosti tkanivových zariadení a biobánk určuje Opatrenie Ministerstva zdravotníctva Slovenskej republiky č. 07045-13/2006 – SL z 25. januára 2006, ktorým sa mení a dopĺňa opatrenie Ministerstva zdravotníctva č. 07045/2003 – OAP z 30. decembra 2003, ktorým sa ustanovuje rozsah regulácie cien v oblasti zdravotníctva v znení neskorších predpisov. Ide o úhradu zloženú z ceny za hospitalizáciu a ceny za tkanivo, orgán, resp. bunku.

2. Odhad vplyvov na obyvateľov, hospodárenie podnikateľskej sféry a iných právnických osôb

Návrh zákona nemá nepriaznivý vplyv na obyvateľov, na hospodárenie podnikateľskej sféry a iných právnických osôb. 

3. Odhad vplyvov na životné prostredie

Návrh zákona nemá vplyv na životné prostredie.

4. Odhad vplyvov na zamestnanosť

Návrh predloženého zákona nemá vplyv na zamestnanosť.

5. Odhad vplyvov na podnikateľské prostredie

Návrh zákona pozitívne ovplyvní podnikateľské prostredie.